CELEX: 32014D0759
Language: hu
Date: 2014-10-29 00:00:00
Title: 2014/759/EU: A Bizottság végrehajtási határozata ( 2014. október 29. ) a 2007/777/EK határozat III. mellékletének a háziasított sertésféléktől származó bizonyos húskészítmények Unióba történő behozatalára vonatkozó állat-egészségügyi bizonyítvánamintának a Trichinellára vonatkozó követelmények tekintetében történő módosításáról (az értesítés a C(2014) 7921. számú dokumentummal történt)  EGT-vonatkozású szöveg

31.10.2014   
            
            
               HU
            
            
               Az Európai Unió Hivatalos Lapja
            
            
               L 311/78
            
         A BIZOTTSÁG VÉGREHAJTÁSI HATÁROZATA
   (2014. október 29.)
   a 2007/777/EK határozat III. mellékletének a háziasított sertésféléktől származó bizonyos húskészítmények Unióba történő behozatalára vonatkozó állat-egészségügyi bizonyítvánamintának a Trichinellára vonatkozó követelmények tekintetében történő módosításáról
   
      
         (az értesítés a C(2014) 7921. számú dokumentummal történt)
      
   
   (EGT-vonatkozású szöveg)
   
      (2014/759/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 9. cikke (4) bekezdésére,
   mivel:
   
               (1)
            
            
               A 2007/777/EK határozat (2) meghatározza többek között bizonyos húskészítményeknek az Unióba történő behozatalára vonatkozó állat-egészségügyi bizonyítványmintát. Előírja, hogy csak olyan húskészítmények szállítmányait importálhatják az Unióba, amelyek megfelelnek a III. mellékletben található állat- és közegészségügyi bizonyítványminta követelményeinek. Ez a bizonyítványminta a Trichinellára vonatkozó garanciákat is tartalmaz.
            
         
               (2)
            
            
               A 2075/2005/EK bizottsági rendelet (3) szabályokat állapít meg a Trichinella-fertőzésre fogékony állatfajok állati testéből való mintavételezéssel kapcsolatban, valamint a háziasított sertésféléket tartó gazdaságok státusának meghatározása céljából.
            
         
               (3)
            
            
               A 2075/2005/EK rendeletet módosító 216/2014/EU bizottsági rendelet (4) vágáskor a vizsgálati előírásoktól való eltérést tesz lehetővé a hivatalosan ellenőrzött állatszállási feltételeket alkalmazónak elismert gazdaság számára. A 216/2014/EU rendelet ezenfelül azt is meghatározza, hogy az a gazdaság, amely házisertést tart, többek között csak akkor lehet kizárólag ellenőrzött állatszállási feltételeket alkalmazónak elismert, ha az élelmiszer-ipari vállalkozó a gazdaságba csak hivatalosan ellenőrzött állatszállási feltételeket alkalmazónak elismert gazdaságokból hoz be állatokat.
            
         
               (4)
            
            
               A 2007/777/EK határozat III. mellékletében található állat- és közegészségügyi bizonyítványmintát úgy kell módosítani, hogy tükrözze a húskészítmények behozatalára vonatkozóan a 216/2014/EU rendelettel módosított 2075/2005/EK rendeletben meghatározott követelményeket.
            
         
               (5)
            
            
               A 2007/777/EK határozatot ezért ennek megfelelően módosítani kell.
            
         
               (6)
            
            
               A háziasított sertésféléktől származó húskészítmények Unióba történő behozatalában bekövetkező zavarok elkerülése érdekében az e határozattal bevezetett módosítások hatálybalépését megelőzően a 2007/777/EK határozatnak megfelelően kiállított bizonyítványok használatát egy átmeneti időszakra bizonyos feltételek mellett engedélyezni kell.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2007/777/EK határozat III. mellékletében található állat- és közegészségügyi bizonyítványminta az alábbiak szerint módosul:
   
               1.
            
            
               A II.2.3.1. pont helyébe a következő szöveg lép:
               
                           „vagy
                           
                        
                        
                           (2)[II.2.3.1.
                        
                        
                           a húskészítményeket olyan háziasított sertésfélék húsából állították elő, amelynél a trichinellavizsgálat eredménye negatívnak bizonyult, vagy amelyen fagyasztásos kezelést végeztek el a 2075/2005/EK rendeletnek megfelelően;]
                        
                     
                           
                              vagy
                           
                        
                        
                           (2)(6)[II.2.3.1.
                        
                        
                           a húskészítményeket olyan háziasított sertésféléktől származó háziasított sertésfélék húsából állították elő, amelyek a 2075/2005/EK rendelet 8. cikkével összhangban hivatalosan ellenőrzött állatszállási feltételeket alkalmazónak elismert gazdaságból származnak, vagy nem elválasztottak, és öt hétnél fiatalabbak;]”
                        
                     
         
               2.
            
            
               A megjegyzések II. részében az (5) lábjegyzetet követően a szöveg a következő lábjegyzettel egészül ki:
               
                           „(6)
                        
                        
                           Csak azokra a harmadik országokra vonatkozik, amelyeknél a 206/2010/EU rendelet II. melléklete 1. részének »KG« oszlopában az »K« bejegyzés szerepel.”
                        
                     
         2. cikk
   A 2015. március 31-ig tartó átmeneti időszakra a 2007/777/EK határozat e határozat hatálybalépését megelőző változatának III. mellékletében szereplő állat- és közegészségügyi bizonyítványmintának megfelelően legkésőbb 2015. március 1-jéig kiállított megfelelő bizonyítvánnyal kísért húskészítmények szállítmányai továbbra is behozhatók az Unió területére.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2014. október 29-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 18., 2003.1.23., 11. o.
   
   
      (2)  A Bizottság 2007. november 29-i 2007/777/EK határozata a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről (HL L 312., 2007.11.30., 49. o.).
   
      (3)  A Bizottság 2005. december 5-i 2075/2005/EK rendelete a húsban előforduló Trichinella hatósági vizsgálatára vonatkozó különös szabályok megállapításáról (HL L 338., 2005.12.22., 60. o.).
   
      (4)  A Bizottság 2014. március 7-i 216/2014/EU rendelete a húsban előforduló Trichinella hatósági vizsgálatára vonatkozó különös szabályok megállapításáról szóló 2075/2005/EK rendelet módosításáról (HL L 69., 2014.3.8., 85. o.).